Ḿból yə̄ nâ bə́ yén ngə́ mod a ku adzó ziŋ, ngə́ étɔm ziŋ, m̀bɔɔlɔ m̀bɔ́g m̀bɔ́g ā yəǎn kig tɔ a nə dzé tɔ a nə dzé, bâyəan vógolǒ bəbɔɔlɔ bə́bɛ̄ ngə́ bə́lɛ́. 16Ngə́ ḿbɔɔlɔ ziŋ nyɔ́lɔ yǎ á sə̄ kig sósōó á tə́bə̄ nə a sɔ́man mod nə́ a lúman ai edzóe, 17é bod bə́bɛ̄ yā bə́ bə̄lə́ ádzō á mís mə́ Ńtondôbə, bâyi tə́bə̄ á ńkad á mís bəfada ai bətsíg míńtól yā bə́ bə̄lə́ ńtūm ábǒg tē. 18Bətsíg miǹtól bâyi fas ádzō ḿbəŋ, ngə́ bâkə yén nə m̀bɔɔlɔ ńnye a nə́ miǹnǎl, a sɔ́man mǎnyāŋ á ńkɔ̄d, 19mǐ bələgan ai nyé ákyāí á hə́ yi bɔ̌ mānyāŋ. Wayi vaa ábē á zāŋ dzóe. 20Éyɔŋ é bod bəvɔ́g báyī dɔ́ wóg, bâyi mbáda, bə́ ńtɔ̄á təgě fə vəg ákyaí fə̌g tē á zāŋ dzóe. 21Tə dís dóe láyēn nyē ngɔ́l. Enyiŋ yābúdan ai enyiŋ, dís ai dís, asǒŋ ai asǒŋ, wɔ́ ai wɔ́, akǒl ai akǒl.